Diari Oficial de la Generalitat Valenciana


Sumari del DOGV 7242, del 27-03-2014 (2014/2470)

RESOLUCIÓ de 24 de febrer de 2014, de la Direcció General d'Energia, per la qual s'atorga autorització administrativa i s'aproven els projectes d'execució per a la construcció de certes instal·lacions de distribució de gas natural consistents en un gasoducte (antena) en MOP 4 bar i una estació de regulació i mesura de MOP 4/MOP 0,4 bar, junt amb les addendes, en el terme municipal d'Altea, província d'Alacant. (CBREDE/2013/2/03 i CBREDE/2013/4/03).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2470


Data del document
:   24-02-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 24 de febrer de 2014, de la Direcció General d'Energia, per la qual s'atorga autorització administrativa i s'aproven els projectes d'execució per a la construcció de certes instal·lacions de distribució de gas natural consistents en un gasoducte (antena) en MOP 4 bar i una estació de regulació i mesura de MOP 4/MOP 0,4 bar, junt amb les addendes, en el terme municipal d'Altea, província d'Alacant. (CBREDE/2013/2/03 i CBREDE/2013/4/03). [2014/2470]  
Vistos els escrits presentats per Gas Natural Cegas, SA, amb data 10 de gener de 2013, a través de representant degudament acreditat, davant del Servici Territorial d'Energia d'Alacant, on sol·licita:  
  
- Autorització administrativa per a la construcció de certes instal·lacions de distribució de gas natural consistents en un gasoducte (antena) en MOP 4 bar i una estació de regulació i mesura (d'ara en avant ERM) de MOP 4/MOP 0,4 bar, en el terme municipal d'Altea, província d'Alacant.  
- Aprovació dels projectes tècnics d'execució d'estes.  
Junt amb els dits escrits s'acompanyava la documentació següent:  
  
- Projectes tècnics d'execució firmats per tècnic competent i acompanyats de declaracions responsables, de data 8 de gener de 2013, per mitjà de les quals no s'afecten béns de propietat privada.  
Posteriorment, per mitjà d'escrits amb data 8 d'octubre de 2013, presenta:  
- Addendes als projectes per un canvi d'ubicació de l'ERM, firmades per tècnic competent i acompanyades de declaracions responsables, de data 27 de setembre de 2013, passant a ubicar-se l'ERM en l'avinguda de Benidorm del mateix municipi, amb la consegüent modificació del traçat del gasoducte.  
Resultant que el procediment administratiu corresponent a estes sol·licituds ha sigut tramitat amb els expedients de referència CBREDE/2013/4/03 «Antena MOP 4 bar, per a subministrament de gas natural en el municipi d'Altea» i CBREDE/2013/2/03 «Estació de regulació i mesura MOP 4/MOP 0,4 bar, per a subministrament de gas natural al municipi d'Altea», incoats pel Servici Territorial d'Energia d'Alacant.  
  
Atés que consten com a antecedents les resolucions següents:  
  
- Resolució de 31 d'octubre de 2007, de la Direcció General d'Energia, per la qual s'atorga a Gas Natural Transport SDG, SL, autorització administrativa per a la construcció de dos dels quatre trams de les instal·lacions corresponents al gasoducte en APB denominat «Alacant-Benidorm-Altea» i les seues instal·lacions auxiliars, s'aprova el projecte d'execució i les seues modificacions, així com l'addenda tècnica a este, i es declara en concret la seua utilitat pública (expedient CBREDE 2004/61/03). En la dita resolució s'inclou l'ERM-7 de transport secundari MOP 49,5/MOP 4 bar, per a un cabal de 2.500 m³(n)/h per al subministrament del terme municipal d'Altea.  
- Resolució de 30 d'abril de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi d'Altea, en favor d'Iberdrola Distribució de Gas, SAU, (expedients CBREDE/2004/6/03, CBREDE/2004/30/03 i CBREDE/2006/72/03).  
- Acta de posada en servici (autorització d'explotació) de l'estació de regulació i mesura ERM-7 d'Altea de les instal·lacions del gasoducte en APB denominat «Alacant-Benidorm-Altea» de data 15 de juny de 2011, titularitat de Gas Natural Transport SDG, SL.  
- Resolució de 26 d'octubre de 2012, de la Direcció General d'Energia, per la qual s'atorga autorització administrativa per a la transmissió de titularitat a favor de Gas Natural Cegas, SA, de les instal·lacions de distribució de gas natural canalitzat, ubicades a la Comunitat Valenciana i en l'àmbit de les competències de la Generalitat, que figuren a nom d'Iberdrola Distribución de Gas, SAU, (expedient CBREDE/2012/20/03), entre les quals es troben les relatives a la mencionada Resolució de 30 d'abril de 2009 per a la gasificació del municipi d'Altea.  
Atés que ha sigut realitzada la informació pública, a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en:  
- el Diari Oficial de la Comunitat Valenciana, de 17 de maig de 2013 (DOCV 7026);  
- el Butlletí Oficial de la Província d'Alacant, de 27 de maig de 2013 (BOPA núm. 98);  
- en els diaris de premsa La Razón i Las Provincias, de 28 de maig de 2013 i en el diari de premsa Información de 29 de maig de 2013.  
  
Segons consta en l'expedient no han sigut presentades al·legacions.  
Atés que en aplicació dels articles 80 i 84 del Reial Decret 1434/2002, de 27 de desembre, s'han remés a les següents administracions, organismes o, si és el cas, empreses de servici públic o de servicis d'interés general separates tècniques dels projectes presentats relatives a la part de la instal·lació que puga afectar béns i drets a càrrec seu, i se sol·licita informe de prestació conformitat o oposició a les autoritzacions sol·licitades i, si és el cas, el condicionat tècnic procedent:  
  
· Ajuntament d'Altea, el qual per mitjà d'informes tècnics de 10 i 23 de maig de 2013 manifesta:  
- la seua disconformitat amb la ubicació de l'ERM, al localitzar-se sobre una parcel·la en zona verda de titularitat municipal, sobre la qual hi ha prevists canvis de planejament amb motiu de la reparcel·lació del sector;  
- que el traçat de l'antena no coincidix amb el nou viari previst en la futura reparcel·lació, i planteja un canvi en el traçat a través de la carretera CV-760 i l'avinguda de la Nucia a la vista de possibles dificultats d'afecció de servicis i planejament que podrien impossibilitar la viabilitat del projecte.  
Traslladades estes al·legacions al promotor del projecte, este per mitjà d'un escrit de data 18 de juny de 2013 planteja:  
- un canvi d'ubicació d'ERM en una parcel·la dotacional, amb ús d'aparcament, en l'avinguda de Benidorm, d'acord amb el Pla Parcial del Sector RS-8 Belles Arts, per a no afectar la mencionada zona verda i,  
- respecte a l'antena, declara que acceptarà i executarà a càrrec seu qualsevol desviació de canonada que siga necessària per a adequar el traçat d'esta, a la reordenació definitiva de l'esmentat vial.  
Traslladada la resposta de Gas Natural Cegas, SA, novament a l'ajuntament, este manifesta la seua conformitat per mitjà d'informes tècnics de data 6 i 27 d'agost de 2013.  
Com a conseqüència d'estes modificacions acceptades pel peticionari, este va presentar davant del Servici Territorial d'Energia d'Alacant les corresponents addendes als projectes inicials.  
· Servici Territorial de Medi Ambient d'Alacant de la Conselleria d'Infraestructures, Territori i Medi Ambient, el qual el 9 de maig de 2013 va informar desfavorablement sobre el projecte de l'ERM, per l'afecció de la via pecuària Assagador del Mascarat.  
Posteriorment, per mitjà d'informe del 17 de juny de 2013, i a conseqüència d'una modificació introduïda en la ubicació de l'ERM, es va informar favorablement, sense perjuí de la tramitació d'expedient de concessió demanial.  
Finalment, el peticionari per mitjà d'un escrit de 5 d'agost de 2013 va manifestar la seua conformitat amb este, i com a conseqüència del canvi d'ubicació de l'ERM plantejada pel peticionari per mitjà de l'addenda al projecte inicial esta instal·lació no afectarà béns, instal·lacions, obres o servicis dependents d'eixe Servici Territorial de Medi Ambient d'Alacant.  
Respecte a l'antena, el mencionat servici territorial va informar l'afecció de l'esmentada via pecuària, per la qual cosa es requerix tramitar expedient de concessió demanial a este efecte, per mitjà d'ofici amb data del 7 de maig de 2013.  
Posteriorment, el peticionari per mitjà d'un escrit amb data del 21 de maig de 2013 va manifestar la seua conformitat amb este.  
· Departament de Carreteres de la Diputació Provincial d'Alacant, el qual ha autoritzat el paral·lelisme i encreuament amb la CV-760 Altea - la Nucia, per mitjà d'un escrit de data 3 de desembre de 2013, i establix el condicionat que haurà de complir-se en l'execució de les obres.  
Consta en l'expedient que amb data del 20 de desembre de 2013 el peticionari manifesta la seua conformitat amb el dit condicionat.  
Atés que les instal·lacions l'autorització de les quals se sol·licita constituïxen instal·lacions de la xarxa de distribució, segons l'article 59 de la Llei 34/1998, de 7 d'octubre, del Sector d'Hidrocarburs.  
Atés que Gas Natural Cegas, SA, reunix els requisits per a l'exercici de l'activitat de distribució, establits en el capítol II del títol II del Reial Decret 1434/2002, de 27 de desembre, i es troba inscrita amb el número set en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme, amb àmbit d'actuació nacional.  
Atés que, d'acord amb les sol·licituds i els projectes presentats, la finalitat que es perseguix amb la construcció d'estes instal·lacions és dotar de subministrament de gas natural al terme municipal d'Altea, i possibilitar el desenrotllament comercial i industrial de la zona, a més d'atendre els àmbits domèstics.  
Atés que el punt de connexió de les instal·lacions es troba en l'ERM-7 del gasoducte «Alacant-Benidorm-Altea», dins del mateix municipi d'Altea, i el mencionat punt és de titularitat de Gas Natural Transport SDG, SL.  
Vist que per aplicació de l'article 55 punt 1 apartat b) de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa prèvia.  
  
Vist que per aplicació de l'incís b) de l'article 70.1 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural les instal·lacions de distribució de gas natural, la construcció o establiment d'instal·lacions de distribució de gas natural requerix aprovació del projecte d'execució o detall d'estes.  
  
Vist el que disposa el capítol V «distribució de combustibles gasosos per canalització» del títol IV «Ordenació del subministrament de gasos combustibles per canalització» de la Llei 34/1998, de 7 d'octubre, del Sector d'Hidrocarburs, i el capítol II «Autoritzacions per a la construcció, ampliació, modificació i explotació d'instal·lacions» del títol IV «Procediments d'autorització de les instal·lacions d'emmagatzematge, regasificació, transport i distribució» del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana, al no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
  
Vistos els informes tècnics de 20 de desembre de 2013, de l'òrgan territorial encarregat de la instrucció d'este procediment.  
Vista la proposta de resolució, de data 21 de febrer de 2014, elevada pel Servici d'Energia i la Subdirecció General d'Energia i Mines a este centre directiu.  
Vist que la instrucció i resolució del present procediment administratiu correspon a la Generalitat, a l'estar la instal·lació objecte d'este radicada íntegrament en territori de la Comunitat Valenciana, i no estar enquadrada en les arreplegades que són competència de l'Administració General de l'Estat conforme allò que preveu l'article 3.2.c de la Llei 34/1998, de 7 d'octubre, del Sector d'Hidrocarburs.  
  
Vista l'íntima connexió entre els esmentats expedients, s'ha procedit a la seua acumulació en aplicació de l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que es considera la Direcció General d'Energia competent per a la resolució d'este expedient, d'acord amb el que disposa l'article 18 del Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, concordat amb l'article 2.1.d de l'Orde de 9 de febrer de 2001, de la Conselleria d'Indústria i Comerç.  
  
En consideració d'això, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Gas Natural Cegas, SA, autorització administrativa prèvia per a la construcció de les instal·lacions corresponents a la xarxa de distribució de gas natural consistents en un gasoducte (antena) en MOP 4 bar i una estació de regulació i mesura de MOP 4/MOP 0,4 bar, en el terme municipal d'Altea, les característiques principals del qual són:  
  
· Tipus de gas a distribuir: gas natural  
- Família segona.  
- Amb els requisits mínims de qualitat vigents en cada moment.  
· Classificació: instal·lacions de distribució.  
· Instal·lacions incloses en la present autorització:  
1. Gasoducte MOP 4 (antena):  
. Punts de connexió del gasoducte:  
- Inici: ERM-7 existent MOP 49,5/MOP 4 bar del gasoducte de transport secundari Alacant-Benidorm-Altea, ubicada en l'entrada nord-oest de la població (Encreuament carretera CV-760 i autopista AP-7) en el terme municipal d'Altea, titularitat de Gas Natural Transport SDG, SL.  
- Fi: ERM en projecte, autoritzada en la present resolució, MOP 4/MOP 0,4 bar ubicada l'avinguda Benidorm (CBREDE/2013/2/03).  
· Emplaçament:  
- Municipis afectats: Altea  
- Traçat: discorrerà, des de l'ERM existent MOP 49,5/MOP 4 bar, per camins asfaltats municipals fins a arribar a l'avinguda de Benidorm on s'instal·larà l'ERM MOP 4/MOP 0,4 bar soterrada, d'acord amb allò que s'ha reflectit en el pla 7747-WX 4.1 Rev. 01 «Pla de traçat» de l'addenda al projecte de l'antena en MOP4.  
· Tipus constructiu: soterrat en rasa  
· Material: polietilé PE100  
· Grossària: sdr 17,6 (DN/grossària)  
· Longitud: 1800 metres  
· Diàmetre (DN): Ø 200 mm  
· Pressió màxima d'operació (MOP): 4 bar  
· Pressió temporal d'operació (TOP): 6 bar  
· Pressió màxima en cas d'incident (MIP):7 bar  
· Pressió de prova d'estanquitat (STP) o conjunta de resistència i estanquitat: >7 bar  
· Pressupost: cent mil cinc-cents trenta-dos euros i cinquanta-nou cèntims (100.532,59 ?).  
2. Estació de regulació i mesura:  
· Emplaçament: parcel·la dotacional, amb ús d'aparcament, en l'avinguda de Benidorm d'acord amb el · Pla Parcial del Sector RS-8 Belles Arts (plans números 8508-CQ 0.1 Rev. 01 i 7528-MJ 9.1 Rev. 01 de l'addenda al projecte de l'ERM).  
· Tipus constructiu: mòdul soterrat de formigó armat.  
· Model: Q 2500-D.  
· Dimensions: 1,5 x 3,04 x 1,5 metres.  
· Pressió d'entrada màxima: 4 bar.  
· Pressió d'entrada mínima: 2,5 bar.  
· Pressió d'eixida màxima: 0,4 bar  
· Pressió d'eixida mínima: 0,05 bar.  
· Cabal nominal: 2500 m³(n)/h.  
· Cabal màxim: 2875 m³(n)/h.  
· Zona d'entrada MOP 4: equips i accessoris PN16.  
· Zona d'eixida MOP 0,4: equips i accessoris PN16.  
· Diàmetre de connexió entrada: brida Ø 6» PN16.  
· Diàmetre de connexió eixida: brida Ø 8» PN16.  
· Gasoducte entrada MOP 4 bar: 2 metres polietilé PE100 sdr 17,6 i Ø 200 mm.  
· Gasoducte eixida MOP 0,4 bar: 2 metres polietilé PE100 sdr 17,6 i Ø 200 mm.  
· Composta per:  
- dos línies completes de regulació capaç de subministrar cada una d'elles el 100 % del seu cabal de disseny compostes pels elements següents:  
- vàlvula d'entrada i vàlvula d'eixida  
- filtre  
- conjunt VIS  
- silenciador en línia principal  
- un comptador de turbina.  
- un bypass de comptatge compost per una vàlvula.  
- un equip d'adquisició i transmissió de dades amb la seua instrumentació associada.  
- una vàlvula d'alleugeriment de seguretat.  
- Protecció anticorrosiva del contenidor metàl·lic, canalitzacions i elements d'acer.  
- Posada a terra.  
- Accessoris i elements auxiliars (colzes, tes, etc).  
- Vàlvules de sectorització.  
. Pressupost: díhuit mil set-cents seixanta-sis euros amb setanta cèntims d'euro (18.766,70 ?).  
El pressupost final total, segons els projectes presentats, de les instal·lacions autoritzades ascendix a cent dènou mil dos-cents noranta-nou euros amb vint-i-nou cèntims d'euro (119.299,29 ?).  
La present autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de dos mil tres-cents huitanta-cinc euros i noranta-huit cèntims (2.385,98 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre. La dita fiança es constituirà a favor d'esta Direcció General d'Energia en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servici Territorial d'Energia d'Alacant la Carta de Pagament-Resguard emesa per l'esmentada Tresoreria, com a acreditació del compliment de l'esmentada obligació. La fiança serà tornada al titular de la present autorització, amb sol·licitud prèvia, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització i el dit Servici Territorial formalitze l'acta de posada en marxa de les instal·lacions a què es referix la present resolució.  
  
2. Gas Natural Cegas, SA, complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, vindrà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs i en l'article 10 del Reial Decret 1434/2002, de 27 de desembre.  
4. Esta autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.   
5. Serà causa de revocació de la present autorització l'incompliment de les condicions expressades en ella, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Segon  
Aprovar els projectes tècnics d'execució, junt amb les seues addendes, per a la construcció de les instal·lacions corresponents a la xarxa de distribució de gas natural descrites en el punt primer d'esta resolució, redactats per tècnic titulat competent, segons les declaracions responsables d'este de dates 8 de gener de 2013 i 27 de setembre de 2013, i habilitar el titular de la present resolució a la construcció de la instal·lació interessada, d'acord amb les condicions que a continuació es detallen:  
  
1. La instal·lació de gas natural haurà d'executar-se segons els projectes i addendes presentats i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel seu titular. En cas que calga introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general la corresponent aprovació.  
2. La instal·lació a executar complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció Tècnica Complementària ITC-ICG 01 «Instal·lacions de distribució de combustibles gasosos per canalització», així com les disposicions i normes tècniques que se li apliquen. Així mateix la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la la Llei 21/1992, de 16 de juliol, d'Indústria i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 12 mesos a partir de la notificació de la present resolució. No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació del mateix per mitjà de sol·licitud motivada davant d'esta Direcció General d'Energia.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a esta Direcció General o al Servici Territorial d'Energia d'Alacant podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'adequada antelació al Servici Territorial d'Energia d'Alacant l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servici Territorial d'Energia d'Alacant.  
6. Finalitzades les obres de construcció de les instal·lacions i realitzades les proves corresponents, el titular de la present resolució sol·licitarà l'autorització d'explotació (o acta de posada en servici) prevista en l'article 85 del Reial Decret 1434/2002, de 27 de desembre. Amb la dita comunicació s'acompanyarà un certificat de direcció i final d'obra, subscrit per persona facultativa competent, en què conste que la instal·lació s'ha realitzat d'acord amb la normativa i les especificacions previstes en els projectes d'execució aprovats, així com amb les prescripcions de la reglamentació tècnica i de seguretat aplicable a les instal·lacions objecte dels projectes. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable conforme allò que indica la Resolució de 22 d'octubre de 2010, de la Direcció General d'Energia, publicada en el DOCV núm. 6389 de data 3 de novembre de 2010.  
7. Una vegada atorgada l'autorització d'explotació (o acta de posada en marxa) de les instal·lacions interessades en la present resolució, en el termini màxim de 10 dies, el Servici Territorial d'Energia d'Alacant ho comunicarà a esta direcció general.  
8. Esta direcció general, amb tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en ella.  
  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la mencionada publicació es realitzarà, a més, als efectes de notificació de la present resolució als interessats que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, pot interposar-se recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà d'aquell en què tinga lloc la seua notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
València, 24 de febrer de 2014.- El director general d'Energia: Antonio Cejalvo Lapeña.